Psalm 96:10 In eerbied vir de HERE lewe. Dit beteken dat jy vir die HERE bewe. Dit is iets wat in ons tyd as snaaks ervaar word. Volgens baie mense behoort beef vir die HERE nie by God se liefde nie. Dit is volgens hulle nie moontlik om van iemand te hou as jy vir Hom beef nie. Beef sou beteken dat jy bang vir Hom is en liefde en angs gaan nie saam nie. Jy kan dit ook in die Bybel lees: "Daar is geen vrees in die liefde nie; maar die volmaakte liefde dryf die vrees buite, want die vrees sluit straf in, en hy wat vrees, het nie volmaak geword in die liefde nie." 1 Joh 4:18
Nogtans roep die Gees in ons teks die mense, ook die gelowiges op om voor die HERE te beef. Hoe is dit dan moontlik? Ons sien die kombinasie van die HERE liefhê en in diepe eerbied vir Hom leef baie mooi in Psalm 2: "Dien die Here met vrees, en juig met bewing." vs 11 Wat is nou die vrees, die beef wat by die ware geloof behoort? Dit is nie angs wat vir afstand tot die HERE sorg nie. Dit is nie die bang wees wat daarvoor sorg dat jy die ander eintlik nie wil ontmoet nie. Dat jy probeer om op afstand van die HERE te bly nie. Dit is dat jy vol liefde en eerbied na die HERE opkyk. Dat jy met al jou aandag na die HERE wil luister en juis deur Christus offer vir jou die wonder ken dat jy deur die vergifnis naby die HERE mag leef. Dit deur die werk van die Gees ook wil doen. Die ware liefde leer jou die grootste eerbied vir die HERE. Jy leef nie vir die HERE omdat jy bang vir Hom is nie maar omdat jy geleer het om God se Seun te kus!
Psalm 96:10 Dit is 'n wonderlike teks vir die omstandighede waarin die wêreld nou is. Die onrus is groot na die daad van terreur in Nice, na die poging tot staatsgreep in Turkye. Ons sien rondom ons so baie geweld, korrupsie en onreg. Mense raak bang en moedeloos. In ons teks gee die HERE ons die opdrag om aan alle mense te sê: Die HERE is Koning!
Dit lyk asof die wêreld aan die brand geraak het. Hoe moet dinge verder? Dit lyk asof dit in die wêreld een groot deurmekaarspul word. Waar kan ons nou nog op bou? Waarin vind ons nou nog ons rus en vertroue? Die Gees vertel ons dat die HERE regeer en dat wat mense ookal doen die HERE met die aarde Sy doel gaan bereik. Hy laat hierdie wêreld nie in chaos vergaan nie. Die wêreld staan vas omdat die HERE regeer! Dit lyk asof mense wat van geweld en onreg hou die wêreld vir altyd in ellende onderdompel. Dit lyk asof die reg van die geweldenaar mense tot wanhoop kan bring. Dit lyk asof die geweld oorwin. Die Gees maak in ons teks duidelik dat dit nie so is nie! Want wat gaan gebeur? Dit; "Die HERe sal die volke regverdig oordeel." Niemand ontkom aan God se regverdige oordeel nie. Die geweldenaars, hulle wat hulself deur mag en korrupsie ten koste van ander verryk, sal deur die HERE veroordeel word. Hul ontvang hul verdiende straf. 'n Ewige straf. Hulle wat op Christus hul lewe gebou het en deur die onreg op aarde swaar getref is, ontvang die ewig gelukkige lewe. Die HERE bemoedig ook in die swaarste omstandighede!